1. svibnja u Domovinskom ratu

**Domovinski rat po nadnevcima**: 1. svibnja u Domovinskom ratu.

- U Hrvatskoj i Sloveniji proslavljen Prvi maj - praznik rada, ali prvi put poslije drugog svjetskog rata - bez partijskih (komunističkih) zastava.

- Vlada Republike Hrvatske predložila Saboru da uskrati suglasnost na nekoliko saveznih akata, među kojima i na nacrt zakona o ukupnim rashodima budžeta i na nacrt zakona o tečajnim razlikama.

- Tridesetak srpskih odmetnika napalo hrvatska sela Potkonje i Vrpolje kraj Knina - jedna osoba ranjena, a više osoba oteto i odvezeno u Knin.

- **Vrhovno državno vijeće odlučilo da Republika Hrvatska, ako jedinice JNA i dalje budu ometale ili otežavale uspostavu pravnog poretka u Republici, preispita svoj stav prema JNA te joj uskratiti financiranje.**

- Kijevo, njegovi stanovnici i postaja MUP-a već pet dana opkoljeni jedinicama JNA.

- **Ministarstvo pravosuđa Republike Hrvatske uputilo građanima poziv na referendum na kojemu bi se trebali izjasniti da li su za neovisnu, suverenu i samostalnu hrvatsku državu.**

- U Benkovcu zapaljena hrvatska zastava, samo trideset minuta nakon što je postavljena na zgradu pošte.

- Nepoznata osoba skinula hrvatsku zastavu s VUPIK-ova silosa u predgrađu Vukovara, a na pruzi Borovo - Novi Dalj eksplozijom oštećena pruga.

- Tajland priznao Republiku Hrvatsku.

- Na zasjedanju KESS-a donijeta nova Deklaracija o BiH, u kojoj je jasno imenovan napadač: JNA i paravojne formacije koje podržava Srbija.

- Američki Senat prihvatio rezoluciju kojom zahtijeva od Bijele kuće da odgodi priznanje "nove Jugoslavije", sve dok vlada u Beogradu ne promijeni militantno vladanje.

- Predstavnici triju zajednica u BiH počeli u Lisabonu proučavati prijedlog Josea Cutileria o teritorijalnom razgraničenju Republike.

- Mete topničkih napada na Osijek bili isključivo civilni ciljevi, a pritom ranjeno 14 građana.

- **Neprijatelj minira preostale kuće u Župi dubrovačkoj.**

- Srbijanski agresori zauzeli odašiljač "Vlašić" i tako blokirali program RTV Sarajeva.

- Ratni požar zahvatio sve općine u Bosanskoj Posavini.

- U Konjicu i dalje napeto - Muslimani nasilno mobiliziraju Hrvate, a one koji to odbiju trpaju u zatvore.

- Kod Zadra zarobljeno troje Srbijanaca koji su potanko ispričali kako su mobilizirani u Srbiji i odmah poslani na frontu u Hrvatsku.

- Skupina naoružanih osoba u Sarajevu napala zgradu u kojoj je smješten ukrajinski kontingent Zaštitnih snaga UN, a ukrajinska straža odgovorila na napad.

- Izravna vojna akcija na Balkanu je nužna i Albanija bi prihvatila tu opciju, no u ovom trenutku je nužno podržati Vance-Owenov plan, izjavio Aleksandar Meksi, predsjednik albanske vlade.

- Vođa bosanskih Srba Radovan Karadžić u intervjuu radio-postaji Deutschlandfunk izjavio kako bi prihvaćanje sankcija UN za Srbe bilo ravno samoubojstvu.

- U pismu predsjednika Predsjedništva BiH Alija Izetbegovića predsjedniku Republike Hrvatske dr. Franji Tuđmanu upozorava se da provedba Washingtonskog sporazuma kasni.

- Hrvatski nezavisni demokrati održali osnivačku skupštinu u Zagrebu, za predsjednika stranke izabran Stipe Mesić, a potpredsjednici su: Josip Manolić, fra Tomislav Pavao Duka, Slavko Degoricija, Perica Jurič, Dragutin Hlad, sve bivši članovi HDZ-a.

- U Zagrebu održan kongres ujedinjenja Socijaldemokratske stranke Hrvatske (SDH) i Sodijaldemokratske partije Hrvatske (SDP) u jedinstvenu SDP, te obilježena stogodišnjica socijaldemokracije u Hrvatskoj.

- Američki novinari, Bryan Brinton i Francis William Tomasić, poginuli na cesti od Mostara prema Sarajevu u blizini brane Salakovac, kad je njihovo vozilo, skrenuvši sa ceste, naletjelo na minu.

- **Borislav Mikelić, tzv. predsjednik "krajinske vlade", donio naredbu o zabrani susreta razdvojenih obitelji kao i zabranu svakog ulaska u "plavu zonu" kod Mošćenice Srbima i malobrojnim Hrvatima iz okupirane Petrinje i Banije.**

- Učestali napadi Srba na oraško-šamačkom i usorskom bojištu.

- Nakon što su Srbi unutar zaštićene zone Goražda napali postrojbe engleskog UNPROFOR-a, to su isto učinili i danskim postrojbama u Tuzli, a vojni konvoj UN-a kod Sarajeva srpska je paravojska blokadom spriječila da uđe u grad.

- Hrvatske redarstvene snage u munjevitoj akciji nazvanoj "Bljesak" oslobodile jutros Jasenovac i selo Medare.

- Točno u 5,30 sati počela akcija redarstvenih snaga Republike Hrvatske pod nazivom "Bljesak", kojoj je svrha osigurati slobodan promet i spriječiti terorizam u bivšem Zapadnom sektoru UNPA, o čemu je pravodobno izvješten UNCRO, priopćeno iz Ureda za odnose s javnošću MUP-a RH.

- Predsjednik Tuđman primio u Predsjedničkim dvorima veleposlanika SAD Petera Galbraitha na njegov zahtjev i tom prigodom mu u svezi s incidentom na auto-cesti rekao da Hrvatska, ostajući dosljedna svojoj politici mirnog rješenja i normalizacije odnosa, želi osigurati normalan promet i spriječiti daljnje incidente na tom za gospodarstvo Hrvatske važnom prometnom pravcu.

- UN NIJE uspio osigurati produljenje prekida vatre u BiH, koji je istakao u podne, zahvaljujući nepokolebljivom protivljenju obiju strana, priopćio glasnogovornik UN u Sarajevu Colum Murphy.

- Predsjedničkom izjavom Vijeće sigurnosti zatražilo obustavu hrvatske ofenzive u Zapadnom sektoru.

- **Prema sporazumu s Londonskim klubom, Hrvatska preuzela 29,5 posto dugova bivše Jugoslavije.**

- Međunarodni sud pravde (organ UN koji nema veze sa Sudom za ratne zločine) počeo jednotjedno javno razmatranje tužbe BiH protiv Srbije da je potpomagala i prouzročila genocidni rat u Bosni.

- Predsjednik Tuđman sa Zagrepčanima u Maksimiru proslavio 1. svibnja, međunarodni Praznik rada.

## Izvori

* Hrvatski informativni centar *Hrvatski spomenar: 1. svibnja - 10. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.